**Քերոլայն Ռոուզ Հանթ** (անգլ.՝ Caroline Rose Hunt, հունվարի 8, 1923(1923-01-08), Էլդորադո, Արկանզաս, ԱՄՆ - նոյեմբերի 13, 2018(2018-11-13), Դալաս), ամերիկացի հյուրանոցատեր, որը մի ժամանակ եղել է ամենահարուստ կինն ԱՄՆ-ում։ 1979 թվականին հիմնել է «Rosewood Hotels & Resorts» հյուրանոցների և առողջավայրերի ցանցը։

Վաղ կյանք
---------

Ծնվել է 1923 թվականի հունվարի 8-ին նավթարդյունաբերող Հարոլդսոն Հանթի (1889–1974) և Լայդա Բանկերի (1889–1955) ընտանիքում։ Ծնողներն ունեցել են վեց երեխա։ Նրա մանկության տարիներին ընտանիքն ապրել է արևելյան Տեխասի Թայլեր քաղաքում։ Հանթն ասել է, որ մանկության տարիներին տեղյակ չի եղել ընտանիքի հարստության մասին, մինչև *Life* ամսագրում չի գտել իր հայրիկի նկարը հետևյալ հարցով․ «Սա՞ է աշխարհի ամենահարուստ մարդը»։

Կրթությունն ստացել է Դալասում, աղջիկների գիշերօթիկ Հոքադեյ դպրոցում, որից հետո երկու տարի հաճախել է Մերի Բոլդվին քոլեջը Վիրջինիա նահանգի Սթոնտոն քաղաքում ու տեղափոխվել Օստինի տեխասյան համալսարան։ Ստացել է արվեստի պատմության բակալավրի աստիճան։

Կարիերա
-------

Նախքան առաջին ամուսնությունն աշխատել է իր հայրիկի՝ Դալասում գտնվող գրասենյակում։ Հետագայում որպես գործակատար աշխատել է Դալասի «Նիման Մարկուս» հանրախանութում։ Առաջին ամուսության տարիներին և երկրորդ ամուսնության մեծ մասի ընթացքում կենտրոնացել է իր ընտանիքի ու բարեգործության վրա, որևէ պաշտոն չի զբաղեցրել, մինչև 55 տարեկանում հյուրանոցային բիզնես մուտք գործելը։

1979 թվականին Դալասի Թըթըլ Քրիք կոչվող տարածքում շքեղ հյուրանոց է բացել հարակից ռեստորանով։ Նույն տարում հիմնել է «Rosewood Hotels & Resorts» ընկերությունը, որի պատվավոր նախագահն էր իր մահվան պահին։ Ընկերությանն է պատկանել Լոս Անջելեսի Բել Էյր հյուրանոցը, որն այն վաճառել է 1989 թվականին։ Ներկայումս ընկերությանն է պատկանում Մանհեթենում գտնվող Քարլայլ հյուրանոցն ի թիվս այլ շքեղ հյուրանոցների։ 2013 թվականի մայիսին ընդգրկվել է անշարժ գույքի գործակալների հյուսիսային Տեխասի առևտրական ասոցիացիայի փառքի սրահում։

«Lady Primrose» կոչվող լոգանքի ու մաշկի խնամքի պարագաների արտադրություն է ունեցել, որը 1987 թվականին Անգլիայում ընկերուհու հետ բացած հնաոճ իրերի խանութի մասնաճյուղն է հանդիսացել։ Որոշ ժամանակ նրա հյուրանոցներում հյուրերին ապահովել են այդ ապրանքատեսակներով։

2000 թվականին գրել է «*Primrose Past: The 1848 Journal of Young Lady Primrose»* վեպը, ինչպես նաև խոհարարական երկու գիրք։ Իր հյուրանոցների և խոհարարական գրքերի շնորհիվ հանդիսացել է Դալասյան «Les Dames d'Escoffier» կազմակերպության անդամ, որտեղ ընդգրկված էին սննդով, ըմպելիքներով ու հյուրընկալությամբ զբաղվող պրոֆեսիոնալ կանայք։ 2009 թվականին ի ճանաչումն իր խոհարարական նվաճումների, արժանացել է «Savor Dallas' Lone Star» մրցանակի։ 1999 թվականին ընդգրկվել է տեխասյան բիզնեսի փառքի սրահում։

Բարեգործություն
---------------

Քսան տարի եղել է Մերի Բոլդվին մասնավոր համալսարանի հոգաբարձուների խորհրդի անդամ։ 1991 թվականին իր քրոջ՝ Մարգարեթի հետ, վճարումներ է կատարել համալսարանական մասնաշենքերից մեկի վերանորոգման համար։ Պատվավոր կոչումներ է ստացել Մերի Բոլդվին և Չառլսթոն համալսարաններից։

Հանդիսացել է «United Way» Դալասյան կազմակերպության համահիմնադիր, պատվավոր փոխնախագահ և կարևոր նվիրատու։ Ազգային պարգևի է արժանացել այդ կազմակերպության թոքվիլյան ընկերությունից։ 2013 թվականին Էրիկ Ջոնսոնի մրցանակի է արժանացել նույն կազմակերպության Դալասյան մասնաճյուղի կողմից։

Նվիրատվություններ է արել Կանացի արվեստի ազգային թանգարանին, Ամերիկյան կարմիր խաչին, պահպանողական «Ժառանգություն հիմնադրամին», Կոնգրեսի գրադարանի Ջեյմս Մեդիսոն խորհրդին, տասը տարի եղել է Վաշինգտոնի՝ Ջոն Քենեդու անվան կատարողական արվեստների կենտրոնի հոգաբարձուների խորհրդի անդամ։ Հարավարևմուքում գործող «Ցանցաթաղանթի հիմնադրամ» ընկերության պատվավոր նախագահն է եղել․ ընկերությունը ոչ առևտրային կազմակերպություն էր, որն զբաղվում էր մակուլոդեգեներացիայի (որից տառապում էր նաև ինքը) ուսումնասիրությամբ և տեսողության կորստի վերականգնմամբ։ Փսորիազի ազգային հիմնադրամի խորհրդատվական խորհրդի անդամ է եղել։

Դալասում նվիրատվություններ է արել մի շարք կազմակերպությունների, այդ թվում՝ Դալասի օպերային, Դալասի սիմֆոնիկ նվագախմբին, Դալասի կանանց ակումբին , Փերոթ թանգարանին։ Առաջին տիկին Բարբարա Բուշի հիմնադրած «Ընտանեկան գրագիտության Բարբարա Բուշի հիմնադրամի» համանախագահ է եղել։ Դալասի բուսաբանական այգուն ավելի քան 10,000 ԱՄՆ դոլլար նվիրաբերելու համար իր անունով կոչվող վարդ է ստացել, 2013 թվականին նվիրատվություններ է արել նաև Դալասի մանկական թատրոնին, հանդիսացել է «Նեքսուս» վերականգնողական կենտրոնի օժանդակ անդամ, իր նվիրատվությունների համար «The Arts Community Alliance» կազմակերպությունից 2012 թվականին ստացել է արծաթե գավաթ։

Դալասի պրեսբիտերական Հայլենդ պարկ եկեղեցում եղել է դրա առաջին կին սարկավագը, նաև Դալասի պրեսբիտերական հիվանդանոցի հոգաբարձուների խորհրդի անդամ։

Անձնական կյանք
--------------

Ամուսնացել է երկու անգամ։ Առաջին ամուսինը ԱՄՆ ռազմածովային ուժերի օդաչու Լոյդ Բոումեր Սանդսն էր, որից ունեցել է հինգ երեխա․

* Լորի Սանդս Հարիսոն, ամուսնացել է Ֆրենկ Ուոլս Հարիսոն III-ի հետ։
* Դեյվիդ Սանդս, ամուսնացել է Նենսի Գոլդմեն Սանդսի հետ։
* Պատրիկ Բարայան Սանդս, ամուսնացել է Սառա Ֆոլկոներ Սանդսի հետ։
* Ջոն Բանկեր Սանդս, ամուսնացել է Ռամոնա Շտարք Սանդսի հետ։
* Ստեֆան Սանդս, ամուսնացել է Մարսի Ուիլսոն Սանդսի հետ։

1973 թվականին ամուսնալուծվելուց հետո երկրորդ անգամ ամուսնացել է Բադի Շոելկոպֆի հետ․ հետագայում կրկին ամուսնալուծվել է։

Վախճանվել է 95 տարեկան հասակում, 2018 թվականի նոյեմբերի 13-ին կաթվածից։

Ծանոթագրություններ
------------------

1. 1 2 3 4
2. 1 2 3 4 5  Cheryl Hall. "Once considered America's richest woman, Caroline Hunt offers a rare look at her famous Dallas family," Արխիվացված Հուլիս 31, 2018 Wayback Machine *The Dallas Morning News*, November 3, 2017.
3. 1 2 3 4 5 6 7  Linda Lee, A NIGHT OUT WITH: Caroline Rose Hunt; as indefatigable as ever Արխիվացված Հուլիս 31, 2018 Wayback Machine, *The New York Times*, January 28, 2001.
4. 1 2 3 4  David Whitford. Oil heiress strikes gold in hotels Արխիվացված Հոկտեմբեր 22, 2014 Wayback Machine, CNN, March 31, 2006
5. ↑  Alan Peppard, Chris Vognar, Mr. Dallas, Terry Box. "Dossier Dallas: Caroline Rose Hunt, starting with an old home, built a hospitality empire," *The Dallas Morning News*, July 8, 2011.
6. 1 2 3 4 5 6 7 8 9 10 11 12 13 14  Hunt Family Tree Արխիվացված Հոկտեմբեր 29, 2013 Wayback Machine, *D Magazine*.
7. 1 2 3 4 5 6 7 8 9  J. Michael Kennedy. Caroline Hunt's soured investment: Wealth: one of the nation's richest women has lost a bundle on stock in First Executive. Now her trust is bidding for the Los Angeles insurance company Արխիվացված Հոկտեմբեր 29, 2013 Wayback Machine, *The Los Angeles Times*, February 9, 1990.
8. 1 2 3  Karen Robinson-Jacobs. "The taste of success – turning the spotlight on Dallas' fine dining," *The Dallas Morning News*, March 5, 2009, page 1D (Business section).
9. 1 2 3 4 5 6 7 8 9  «The Arts Community Alliance». Արխիվացված է օրիգինալից 2013 թ․ հոկտեմբերի 29-ին. Վերցված է 2013 թ․ հոկտեմբերի 25-ին.
10. 1 2 3 4 5 6 7 8 9 10 11  «Texas Woman's University: Caroline Rose Hunt – 2009 Leadership Award Winner». Արխիվացված է օրիգինալից 2013 թ․ հոկտեմբերի 29-ին. Վերցված է 2013 թ․ հոկտեմբերի 25-ին.
11. ↑  Marty Primeau. "Caroline Hunt Schoellkopf: this Dallas billionaire is frugal, fastidious and flying high with her booming hotel business," *The Dallas Morning News*, August 21, 1984, pp. 1F-2F.
12. 1 2  Executive Profile: Caroline Rose Hunt, *Bloomberg BusinessWeek*.
13. ↑  Kimberly Goad. "The Mansion: Opulence and prestige are not enough – 10 secrets to running America's best hotel," Արխիվացված Հուլիս 31, 2018 Wayback Machine *D Magazine*, October 1997.
14. ↑  Candace Carlisle. "NTCAR names Caroline Rose Hunt, Mike Berry to Hall of Fame Արխիվացված Նոյեմբեր 11, 2013 Wayback Machine," *Dallas Business Journal*, February 4, 2013.
15. 1 2  Diane Jennings. "Caroline Hunt," *The Dallas Morning News*, *High Profile* section, page 13E.
16. ↑  Mary Gastelow. "Welcome back to Dallas' iconic luxury hotel," *GirlAhead*, March 16, 2015.
17. ↑  Les Dames d'Escoffier Dallas: Membership Արխիվացված Սեպտեմբեր 14, 2013 Wayback Machine
18. ↑  Mary Baldwin College: Annual Giving Societies Արխիվացված Հոկտեմբեր 29, 2013 Wayback Machine
19. ↑  Caroline Rose Hunt's lasting legacy Արխիվացված Հոկտեմբեր 25, 2013 archive.today
20. ↑  Robert Miller, "Caroline Rose Hunt receives J. Erik Jonsson Award" Արխիվացված Հոկտեմբեր 29, 2013 Wayback Machine, *The Dallas Morning News*, June 19, 2013
21. ↑  Past Events: Levee Singers Event Raises more than $210,000 for Macular Degeneration Research Արխիվացված Հոկտեմբեր 27, 2013 Wayback Machine
22. ↑  «National Psoriasis Foundation Advisory Board». Արխիվացված է օրիգինալից 2013 թ․ հոկտեմբերի 29-ին. Վերցված է 2013 թ․ հոկտեմբերի 25-ին.
23. ↑  «Perot Museum of Nature and Science: Founders Circle Supporters». Արխիվացված օրիգինալից 2013 թ․ հոկտեմբերի 29-ին. Վերցված է 2013 թ․ հոկտեմբերի 25-ին.
24. ↑  Barbara Bush Foundation for Family Literacy, August 12, 2013.
25. ↑  Terry Ann Lendecker. Rose Hunt receives her own rose from Botanical Garden, *White Rock Lake Weekly*, October 25, 2013.
26. ↑  «Dallas Children's Theater». Արխիվացված օրիգինալից 2013 թ․ սեպտեմբերի 30-ին. Վերցված է 2013 թ․ հոկտեմբերի 25-ին.
27. ↑  *The Nexus Journey: The Miracle of Recovery*, Summer 2009
28. ↑  «Caroline Rose Hunt, mother of the Crescent and the Mansion, dies at 95». Dallas News. Արխիվացված օրիգինալից 2018 թ․ նոյեմբերի 14-ին. Վերցված է 2018 թ․ նոյեմբերի 13-ին.

Արտաքին հղումներ
----------------

* Քերոլայն Ռոուզ Հանթը վախճանվում է 95 տարեկանում
* Քերոլայն Ռոուզ Հանթի մահախոսականը(չաշխատող հղում)
* Քերոլայն Ռոուզ Հանթը վախճանվել է

|  |  |  |
| --- | --- | --- |
| 

|  |  |
| --- | --- |
|  ⛭   Չափորոշչային վերահսկողություն | ISNI: 0000000117070644 · LCCN: n00042670 · NUKAT: n2006103613 · VIAF: 161709919 · WorldCat VIAF: 161709919 |

 |